open-index/open-wikipedia-markdown huggingface dataset:
Prestvannet (Vanse)

**Prestvannet** (eller **Prestvatnet**) er et vann ved tettstedet Vanse i Farsund kommune i Agder. Vannet har et areal på 0,33 km², ligger 3 moh, og er en del av Nesheimvassdraget. Vannet ble fredet i 1988, og har vært en del av ramsarområdet Lista våtmarksystem siden 1996. Fra Kleivlandsvatnet i nord, kommer Åmdalsbekken og munner ut i Prestvannet. I sør fortsetter Brynebekken under Prestvatn bru, langs Bryne og Austre Vatne, før den munner ut i Nesheimvannet.
Vannstanden ble senket to meter i 1918 i forbindelse med drenering av deler av Hellemyra. Vannstanden i Brastadvannet og Nesheimvannet ble samtidig senket. I dag brukes vannet som kajakkbane, spesielt av Farsund kajakklubb. Banen strekker seg langs mesteparten av vannet, men i vestre del er det innført padlingsforbud.

## Fisk
Aure finnes i relativt tette bestander i vannet under gode reproduksjonforhold. Fisk på 200 – 400 gram er vanlig. Sjøaure og laks svømmer til vannet og et stykke videre opp i Åmdalsbekken.

## Dyreliv
Området utgjør et viktig våtmarksområde for overvintrende ender, dvergdykkere, sivhøner og riksefugl. Det finnes også hekkeområder for rørsanger, sivsanger og myrsanger. Av spesielle arter lever det taffelender og toppdykkere. Per 1998 var det registrert 130 arter i området, hvorav 50 har tilknytning til våtmark. Svaner, gråhegre og sothøne overvintrer også i vannet. Prestvannet er også hekkeplass for stokkender, vadefugl, småfugl, knoppsvane, kanadagås og grågås. Vannet og kantsonen bestående av løvtrær, er gode jaktområder for flaggermus.

## Referanser




## Eksterne lenker
* Kart over Prestvannet
* Farsund kajakklubb
Martine Ek Hagen

**Martine Ek Hagen** (født 1991) er en norsk tidligere langrennsløper som debuterte i verdenscupen 19. februar 2011 under 10 km klassisk i Drammen. Hun tok sin første pallplass i verdenscupen da hun ble nummer to under 15 km med skibytte 25. januar 2015 i Rybinsk, en plassering som i 2020 ble endret til seier etter at Julija Tsjekaljova ble diskvalifisert for doping.

Ek Hagen slet med sykdom i 2015/16-sesongen, og ble vraket fra elitelandslaget den påfølgende sesongen. Etter et avbrekk på *[[Farmen kjendis (Norge) sesong 2|Farmen kjendis]]* sommeren 2017, satset hun fram mot OL i Pyeongchang, men ble ikke tatt ut i den norske troppen.

## Bakgrunn
Ek Hagen er oppvokst i Våglia i Ytre Enebakk. Hun er tremenning og barndomsvenninne av Heidi Weng, som vokste opp bare noen hundre meter fra familien Ek Hagen.

Hun er siden august 2021 gift med Aleksander Ek.

## Meritter

### Junior-VM
* Under Junior-VM på ski 2011 i Otepää i Estland tok hun gull i stafett og sølv i 10 km skiathlon.

### U23-VM
* Under U23-VM på ski 2012 i Erzurum i Tyrkia tok hun gull i 15 km skiathlon og bronse i 10 km klassisk.
* Under U23-VM på ski 2014 i Val di Fiemme i Italia tok hun gull både i 15 km skiathlon og 10 km klassisk.

### Verdenscupen i langrenn

Ek Hagen kom opprinnelig på andreplass i dette rennet, bak Julia Tsjekaleva, men fikk tildelt seieren etter at Tsjekaleva ble dømt for doping i 2017 (OL-resultater) og 2020 (verdenscupen). Ek Hagen fikk også etterbetalt premiepengene for denne seieren, i 2021.

### Continentalcup-renn

## Referanser


## Eksterne lenker
*
Campionato Sammarinese di Calcio

**Campionate Sanmarinese di Calcio** er en amatørliga for fotballag fra «San Marino». Ligaen er den øverste fotballigaen i San Marino.

## UEFA-ranking (2022)
*UEFA-rangering foran 2022/23-sesongen.*


; Historisk ligarangering

## Oppsett
Det er 15 lag i ligaen fordelt på to grupper kalt Gironer. I Girone A er det 8 lag, mens det er 7 i Girone B. Lagene møtes 1 gang og topp fire fra hver gruppe går videre til Girone 1, og resterende lag til Girone 2, her møtes lagene 2 ganger og topp seks fra Girone 1 går videre til sluttspillet. Fra Girone 2 går førsteplassen til sluttspillet, men andre og tredje plassen spiller en play-off kamp om å komme inn i sluttspillet.
I sluttspillet spilles kvartfinalen over to kamper, der taperne spiller om 5-8 plass og vinnerne går videre til semifinalen som også spilles over to kamper.
Vinneren av semifinalene møtes til en finale for å avgjøre seriemesterskapet.
## Vinnere av Campionato sammarinese di Calcio

* 1985–86 – SC Faetano
* 1986–87 – 
* 1987–88 – 
* 1988–89 – FC Domagnano
* 1989–90 – 
* 1990–91 – SC Faetano
* 1991–92 – FC Fiorentino
* 1992–93 – 
* 1993–94 – 
* 1994–95 – 
* 1995–96 – AC Libertas
* 1996–97 – 
* 1997–98 – 
* 1998–99 – SC Faetano
* 1999–00 – 
* 2000–01 – SS Cosmos
* 2001–02 – FC Domagnano
* 2002–03 – FC Domagnano
* 2003–04 – SS Pennarossa
* 2004–05 – FC Domagnano
* 2005–06 – SS Murata
* 2006–07 – SS Murata
* 2007–08 – SS Murata
* 2008–09 – 
* 2009–10 – 
* 2010–11 – 
* 2011–12 - SP Tre Penne
* 2012–13 - SP Tre Penne
* 2013–14 - 
* 2014–15 – 
* 2015–16 - SP Tre Penne
* 2016–17 - 
* 2017–18 - 
* 2018–19 – SP Tre Penne
* 2019–20 – 
* 2020–21 – 
* 2021–22 – 
* 2022–23 – SP Tre Penne
* 2023–24 – AC Virtus
* 2024–25 – AC Virtus
* 2025–26 –

## Referanser


## Eksterne lenker
* Fsgc.sm – Offisielle nettsider
Digo

**Digo** er et bantuspråk som snakkes av rundt &nbsp;mennesker langs indiahavskysten mellom Mombasa i Kenya og Tanga i Tanzania. Av digofolket snakker de fleste voksne også swahili, Øst-Afrikas *[[lingua franca]]*.

## Referanser
Han Zhidi

**Keiser Zhí av Hàn** (tradisjonell kinesisk: 漢質帝; forenklet kinesisk: 汉质帝; hanyu pinyin: *Hàn Zhídì*; født 138, død 26. juli 146), født **Líu Zǔan** (劉纘), posthumt navn **Xiàozhí** (孝質), var den tiende keiseren av det senere kinesiske Han-dynastiet, kjent som det senere Han eller Det østlige Han-dynasti, fra 145 til 146. Han var sønnesønnen til den tidligere keiseren Han Zhangdi. Zhídìs regjeringstid kom til å bli dominert av Liang Ji, broren til enkekeiserinne Liang Na, som til slutt forgiftet keiseren.

## Æranavn
**Bĕnchū* (本初) 146

## Referanser


## Litteratur
* Josef Guter: *Lexikon zur Geschichte Chinas. Sieben Jahrtausende im Überblick.* Marix-Verlag, Wiesbaden 2004, ISBN 3-937715-40-1.
Borgernes samlingsparti

**Borgernes samlingsparti** (hangul: , hanja: ) var et liberalt politisk parti i Sør-Korea. Det ble etablert den 7. desember 2011, og uka etterpå, den 16. desember innfusjonert i det nyetablerte Det demokratiske enhetspartiet.

Det kortlivede partiet ble etablert av tidligere medarbeidere for president Roh Moo-hyun. Blant medlemmene var tidligere statsminister Lee Hae-chan, senere presidentkandidat Moon Jae-in og guvernør Kim Doo-kwan.

## Se også
*Politiske partier i Sør-Korea
*Valg i Sør-Korea

## Referanser
Pierre Seel

**Pierre Seel** (født 16. august 1923 i Haguenau, Bas-Rhin, død 25. november 2005) var en homofil overlevende fra Holocaust og har senere snakket åpent om sine opplevelser under 2. verdenskrig.

Hans far drev et vellykket konditori og hans mor var leder for et varehus. Seel mistenkte at hans homoseksualitet skyldtes den undertrykkende katolske moralen i familien hans, som forbød ham å vise interesse for jenter på hans alder i hans tidlige tenår. Han skal ha funnet det vanskelig å forsone seg med og akseptere sin homofili. Seel ble arrestert av nazistene den 3. mai 1941. I fengselet var det ingen solidaritet for de homofile fangene som hadde den laveste rangen blant alle fangene. Den 6. november 1941 etter flere måneder med sult, mishandling og tvangsarbeid, ble Seel satt fri uten noen form for forklaring og gjort til tysk statsborger. Den 15. oktober 1942 ble Seel meldt inn i Wehrmacht mot sin vilje. I den tyske hæren måtte de kjempe sammen med sine fiender mot menneskene de støttet. En partisan skal ha knust kjeven hans, og som følge av dette mistet Seel alle tennene. Seel ble deretter sendt til Berlin og fikk en administrativ stilling.

Etter krigen grunnla Seel en forening for å hjelpe fattige familier ved å gi dem mat og klær. Den 21. august 1950, giftet han seg med datteren til en spansk dissident og han fortalte aldri sin kone om sin legning. Deres første barn var dødfødt, men senere fikk de to sønner (født i 1952 og 1954) og en datter (født i 1957). Familien var involvert i det lokale katolske samfunnet. Seel fant det vanskelig å forholde seg til sine barn og han visste ikke hvordan han skulle vise sin kjærlighet til sine to sønner uten at det ble feiltolket. Seel og hans kone ble separert i 1978, og han slet med alkoholisme. Da en av sønnene truet med å aldri se ham igjen hvis han ikke sluttet å drikke, ble han en med i en rådgivningsgruppe.

## Referanser


## Eksterne lenker
* 
* Pierre Seel: The Death of His Lover selection of extracts from the autobiography
* ''Washington Post'' obituary – 2 December 2005
* ''The Independent'' obituary – 9 December 2005
* ''Bay Area Reporter'' obituary  - 15 December 2005
Someday We’re Gonna Love Again

**«Someday We're Gonna Love Again»** er en amerikansk popsang, skrevet av Sharon McMahan.

Originalversjonen med Barbara Lewis ble utgitt på singlen Atlantic 45-2227 i mai 1964. Arrangør var Riley Hamton. Produsent var Ollie McLaughlin. B-siden var «Spend a Little Time».

Det britiske bandet The Searchers fra Liverpool spilte inn en coverversjon. Den ble utgitt på singlen Pye 6N&nbsp;15670 i mai 1964. B-siden var «No One Else Could Love Me».

Sangens jeg-person synger at selv om han/hun og kjæresten slo opp, så vil de elske hverandre en dag.

## Norsk versjon
Kolbjørn Hagen har skrevet en norsk tekst. Den bærer tittelen «En dag skal vi to ses igjen»-

### Innspilling
*Nordre Sving. Utgitt på LP-platen *[[Gammalpop 2]]* (Tambourine TAM&nbsp;1003) i 1975.

## Listeplassering
Versjonen til The Searchers kom på den britiske singlelisten 18. juli 1964 og lå der i åtte uker med en ellevteplass som høyeste resultat.

## Referanser
Datooga

**Datooga** er et nilosaharisk språk som snakkes av &nbsp;mennesker i Riftdalen i Tanzania.

Navnet på språket kan også staves *datog*, *tatoga* og *tatog*. Språkets navn på sukuma er *taturu*, og brukes av og til også på engelsk. Språkets navn på swahili, *Mang'ati*, kommer fra masai, og betyr opprinnelig «fiende». Det anses imidlertid ikke som støtende av datoogaene, fordi det er en viss stolthet i å ha vært de historiske fiendene til masaiene.

## Referanser
Harry Cobby

**Harry Cobby** (født 26. august 1894 i Melbourne, død 11. november 1955) var en australsk militær flyger. Han var et ledende flyveress i Australian Flying Corps under første verdenskrig, med minst 29 nedskutte fiendtlige fly, til tross for at han var i aktiv tjeneste for mindre enn ett år.

Cobby var bankfunksjonær da første verdenskrig brøt ut og han vervet seg til det australske militæret i 1916. Etter å ha fullført sin militære trening i England, ble han utstasjonert på vestfronten. Cobby ble anbefalt til Military Cross den 3. juni 1918. Medaljen ble senere endret til en Distinguished Flying Cross. Hans prestasjoner som jagerpilot ble også anerkjent med en Distinguished Service Order. Cobby returnerte til Australia i mai 1919 og ble anerkjent som nasjonalhelt.

Cobby giftet seg med Hilda Maude Urban i delstaten Victoria, den 24. april 1920. Paret hadde en sønn og en datter sammen. Cobby ble overført til det nyopprettede Royal Australian Air Force (Raaf) i 1921. I 1927 ble Cobby skvadron-leder, og året etter dro han til England for å begynne ved RAF stabsskole i Andover. I 1943 ble Cobby tildelt George Medal for å redde overlevende fra et krasjet fly. Cobby pensjonerte seg fra militæret i 1946. Han ble tildelt den amerikanske Medal of Freedom den 15. april 1948 i anerkjennelse for hans krigsinnsats. 11. november 1955, kollapset Cobby på sitt kontor i Melbourne og samme dag døde han ved Heidelberg General Hospital. 15. november ble han gitt en militær begravelse og kremert ved Spring Vale Krematorium. Han ble også tildelt Order of the British Empire for sin innsats under den første verdenskrig.

## Eksterne lenker
* 
* World War I service record ved National Archives of Australia
Han Chongdi

**Keiser Chōng av Hàn** (tradisjonell kinesisk: 漢冲帝; forenklet kinesisk: 汉冲帝; hanyu pinyin: *Hàn Chōngdì*; født 143, død 15. februar 145), født **Líu Bǐng)** (劉炳), posthumt navn **Xiàochōng** (孝冲), var den niende keiseren av det senere kinesiske Han-dynastiet, kjent som det senere Han eller Det østlige Han-dynasti, fra 144 til 145. 

Chōngdì var den tidligere keiseren Han Shundis eneste sønn. Han ble satt på tronen da han var ett år gammel, og han regjerte i mindre enn et halvt år. Det var da enkekeiserinne Liang Na og hennes bror Liang Ji som tok seg av regjeringens affærer.

## Æranavn
**Yōngxī* (永熹) 145

## Referanser


## Litteratur
* Josef Guter: *Lexikon zur Geschichte Chinas. Sieben Jahrtausende im Überblick.* Marix-Verlag, Wiesbaden 2004, ISBN 3-937715-40-1.
Vwanji

**Vwanji**, eller **wanji**, er et bantuspråk som snakkes av rundt &nbsp;mennesker i regionen Iringa i Tanzania.

## Referanser
Francis Kjeldsberg

**Francis Kjeldsberg** (født 10. februar 1869 i Trondhjem, død 24. mai 1948 samme sted) var en norsk forretningsmann og politiker (H). Han var Trondhjems ordfører og stortingsmann for Trondhjem og Levanger. Han drev kaffebrenneriet og grossistfirmaet R. Kjeldsberg, som hans far hadde etablert i 1856.

## Liv og virke
### Familie
Francis Kjeldsberg var sønn av kjøpmann, bankdirektør og britisk visekonsul Rasmus Flor Kjeldsberg og hans engelskfødte hustru Harriet Southern. Familien fikk dermed en stor venne- og bekjentskapskrets i Storbritannia, noe som også fikk betydning for forretningsvirksomheten. Hjemmet tok også gjestfritt imot engelske laksefiskere og jegere som kom til Trøndelag.

Han giftet seg i 1899 med Margrethe Berg, datter av kjøpmann og amerikansk konsul Claus Nissen Riiber Berg og hustru Cathrine (Trine) Bygbal Gaarder Lund. Hennes far drev vin- og brennevinshandlerfirmaet M.H. Lundgreens Enke, som i 1924 ble solgt til Vinmonopolet. Resten av Berg-familien hadde viktige næringsinteresser på Trøndelagskysten. Hennes morfar var Johan Grøn Lund, stortingsmann og senere fogd på Fosen.

### Forretningsmann
Francis Kjeldsberg hadde eksamen fra Kristiania handelsgymnasium fra 1887 og et påfølgende utenlandsopphold i London. I 1899 ble han eneeier i kaffebrenneriet og grossistfirmaet R. Kjeldsberg, som faren hadde etablert i 1856. I 1927 ble han sjef for Vinmonopolets avdeling i Trondhjem.

Kjeldsberg var også styremedlem i Trondhjems Privatbank 1918–1934, medlem av Trondhjems Sparebanks forstanderskap 1905–1942, styremedlem i Det Nordenfjeldske Dampskibsselskab, E.C. Dahls bryggeri og smørfabrikken Arild, ordfører i Trondhjems Realkreditbanks representantskap 1915–1942 samt medlem av representantskapene i Norske Forenede Livsforsikringsselskap og Norske Alliance.

### Politiker
Kjeldsberg var valgmann i Trondhjem i 1903, senere medlem av Trondhjem bystyre 1913–1928, medlem av formannskapet 1915–1922, varaordfører 1920–1921 og Trondhjems ordfører i 1922. Han var også 1. vararepresentant til Stortinget fra kjøpstedene Trondhjem og Levanger 1925–1927, og møtte fast for statsminister Ivar Lykke fra mars 1926 og ut perioden. Kjeldsberg satt i Stortingets næringskomité. 

Under okkupasjonen ble han i oktober 1940 fengslet av tyskerne, og satt på enecelle i Vollan fengsel i én uke før han ble løslatt, antagelig på grunn av hans høye alder.

### Konsul
Han var britisk visekonsul i Trondhjem 1897–1931 og konsul 1931–1940, og var medlem av Royal Victorian Order og innehaver av Order of the British Empire.

## Referanser




## Eksterne lenker
* 
* 
*  R.Kjeldsberg A/S arkiv finnes på NTNU Universitetsbiblioteket Gunnerusbiblioteket
Emil Korsmo

**Emil Korsmo** (1863–1953) var en prisbelønt norsk agronom og botaniker, kjent for å bidra til bekjempingen av ugras.

Korsmo tok ikke examen artium, men hadde lært landbruk på Jønsberg videregående skole, gått Tegneskolen 1887-88 og Kristiania tekniske skole 1895-96. Etter å ha tatt noen botanikk-kurs ved Det Kongelige Frederiks Universitet 1911-13 ble han  statens konsulent innen ugrasspørsmål 1913-20, der han ledet Statens Ugræsforsøg. Her ble store prosjekt innen utregning av avlingstap og effekter av bekjempelse estimert i tiden frem til 1923. Korsmo holdt stillingen professor i herbologi ved Norges landbrukshøgskole 1920–33.

Ved Bioforsk finner man *Korsmos ugrashage*. Han var far til arkitekten Arne Korsmo (1900–68).

## Utmerkelser
* Kongens fortjenstmedalje i gull 1919
* St. Olavs Orden, ridder av 1. klasse, 1931
* Finlands Vita Ros' orden, kommandør
* Rigas tekniske universitet, æresdoktor
* Fridtjof Nansens belønning for fremragende forskning 1943 «for hans undersøkelser over ugressartenes biologi».

## Utgivelser
* 
* 
* 
* 
* 
* 
* 

## Referanser
Astmahjemmet i Kongsberg

**Astmahjemmet i Kongsberg** var et behandlingshjem for danske barn med astma, eiet og drevet av Dansk Røde Kors 1950-1979.

Astmahjemmets bygningsmasse ble tegnet av arkitektene Karen og Odd Brochmann i 1950.

Astmahjemmet var en gave fra det norske folket som takk for forsyninger av mat til norske barn under 2. verdenskrig.
Bygningen ble oppført 1948-49 i Saggrenda, ca 8 km fra Kongsberg, 350 moh., hvor luften er ren og tørr og gunstig mot astma. Astmahjemmet ble innvigd 1950 under tilstedeværelse av daværende kronprins Olav, som uttalte ønsket om "at oppholdet her i den sunne norske luft vil hjelpe de danske barn, så de ikke lenger blir plaget av astma og får varig helbredelse". Astmahjemmet ble deretter overdratt Dansk Røde Kors.

Astmahjemmet ga tilbud om 4 måneders opphold, for tre grupper i året. På hver gruppe var det 60 barn. De fleste barn var mellom 4 og 12 år gamle, enkelte yngre og eldre. Noen barn hadde et enkelt opphold på Astmahjemmet, andre to eller flere opphold. Barna var visiterte av barnelegen Erhard Winge Flensborg i København.

På Astmahjemmet var det tilsatt bestyrerinne ("pleiemor"), barnepleiersker og pedagoger ("tanter"), kjøkken- og vaskepersonale og lærerinne, nesten alle fra Danmark. Eneste nordmann var vaktmester ("onkel"). 

I de første årene besto behandlingen alene i kost og mosjon og frisk luft i et sosialt miljø blant likestilte. Etter hvert ble det gitt mer aktiv medisinsk behandling med oksygen, adrenalin og kortison. Samtidig ble antall barn på hver gruppe redusert til 45. 
Det var tre timers skolegang hver dag med den danske lærerinnen.

Astmahjemmet ble nedlagt 1979 etter beslutning i Dansk Røde Kors. I løpet av de 29 årene, fra 1950 til 1979, hadde 4-5000 danske barn hatt et eller flere 4-måneders opphold på Astmahjemmet. Dessuten noen få norske barn.
Bygningen ble solgt, og etter flere eiere overtatt av Adventistene, som i dag driver det som kurstedet "Fredheim".

Det er opprettet grupper på Facebook for barn og tilsatte fra Astmahjemmet. Januar 2012 ble det gjennom Facebook arrangert et treff i Skanderborg, hvor tidligere barn og tilsatte utvekslet minner og erfaringer fra oppholdet på Astmahjemmet.

## Referanser
Buchmann

**Buchmann** eller **Buchman** er etternavnet til blant annet:

* Alexander Buchmann (f. 1982), en norsk tidligere håndballspiller.
* Luise Buchmann (1884-1944), en sveitsisk protestantisk diakonisse i kantonsykehuset i Liestal, mystiker og forfatter.
Bije Prakash av Sirmur

**Bije Prakash** (ukjent fødselsår, død 1736) var raja av staten Sirmur i Punjab fra 1721 til 1736. Han var rajput og hindu. Raja Bije Prakash ble etterfulgt på *[[gaddi]]en* av sin eldste sønn, Pratit Prakash.

## Referanser
Pratit Prakash av Sirmur

**Pratit Prakash** (ukjent fødselsår, død 1754) var raja av fyrstestaten Sirmur i Punjab fra 1736 til 1754. Han var rajput og hindu. Pratit Prakash etterfulgte sin far Bije Prakash som raja og ble selv etterfulgt på *[[gaddi]]en* av sin eldste sønn, Kirat Prakash.

## Referanser
Kirat Prakash av Sirmur

**Kirat Prakash** (ukjent fødselsår, død 1770) var raja av fyrstestaten Sirmur i Punjab fra 1754 til 1770. Han var rajput og hindu. 

Kirat Prakash førte krig mot nabostaten Garhwal, men støttet dem senere da han anså gurkhaene som en trussel. Gjennom dette ble gurkhaene holdt tilbake og det ble avtalt at Ganges skulle utgjøre gurkhaenes grense mot vest. Som følge av framgang i krig mot sikhene kunne han utvide sitt territorium med flere *[[Jagir|jagirdarer]]*. 

Kirat Prakash etterfulgte sin far Pratit Prakash som raja og ble selv etterfulgt på *[[gaddi]]en* av sin eldste sønn, Jagat Prakash.

## Referanser
Jagat Prakash av Sirmur

**Jagat Prakash** (ukjent fødselsår, død 1789) var raja av staten Sirmur i Punjab fra 1770 til 1789. Han var rajput og hindu. 

Jagat Prakash etterfulgte sin far Pratit Prakash som raja og ble etterfulgt på *[[gaddi]]en* av sin bror, Da'arm Prakash, da han selv døde barnløs.

## Referanser
Kant (geometri)

En **kant** er i geometri et linjestykke mellom to hjørner i en geometrisk figur.

I et tredimensjonalt legeme møtes to sider i hver kant. I et firedimensjonalt legeme møtes tre eller flere sider og celler i hver kant, og det er alltid like mange sider som celler.
Da’arm Prakash av Sirmur

**Da'arm Prakash** (ukjent fødselsår, død 1793) var raja av staten Sirmur i Punjab fra 1789 til 1793. Han var rajput og hindu. 

Raja Da'arm Prakash sto imot invasjoner fra Nalagarh og Garhwal, men falt i kamp mot Kangra.

Da'arm Prakash var sønn av raja Pratit Prakash og etterfulgte sin barnløse eldre bror Jagat Prakash på *[[gaddi]]en*. Han var også selv barnløs og ble etterfulgt som raja av sin yngre bror Karam Prakash.

## Referanser
Karam Prakash av Sirmur

**Karam Prakash** (ukjent fødselsår, død 1826) var raja av staten Sirmur i Punjab fra 1793 til 1815. Han var rajput og hindu. Karam Prakash var sønn av raja Pratit Prakash og etterfulgte sin barnløse eldre bror Da'arm Prakash etter at han falt på slagmarken. 

Raja Karam Prakash anses som en svak hersker, som ble møtt med opprør. I 1803 ble han avsatt av en yngre bror, Ratan Singh. Raja Karam Prakash påkalte hjelp fra gurkhaene, men selv om disse avsatte broren, gjeninnsatte de ikke Karam Prakash, som måtte han ha hjelp av britene slik at han i 1804 kunne vinne tilbake tronen. I 1815 abdiserte han til fordel for sin eldste sønn, Fateh Prakash. Han gikk deretter i eksil.

## Referanser
Fateh Prakash av Sirmur

**Fateh Prakash** (født 1809, død 1850) var raja av fyrstestaten Sirmur i Punjab fra 1815 til 1850. Han var rajput og hindu. Fateh Prakash var sønn av raja Karam Prakash og overtok *[[gaddi]]en* som mindreårig da faren etter press fra britene abdiserte i 1815. 

Inntil han ble myndig i 1827 ble staten styrt av en regent, hans mor *rani* Guleri. Raja Fateh Prakash støttet britene økonomisk i krigen mot afghanerne og med en soldater i krigen mot sikhene.

Raja Fateh Prakash ble etterfulgt på *[[gaddi]]en* av sin sønn Raghbir Prakash.

## Referanser
Raghbir Prakash av Sirmur

**Raghbir Prakash** (født 1827, død 20. januar 1856) var raja av fyrstestaten Sirmur i Punjab fra 1850 til 1856. Han var rajput og hindu. 

Raghbir Prakash etterfulgte sin far Fateh Prakash som raja og ble selv etterfulgt på *[[gaddi]]en* av sin eldste sønn, Shamsher Bikram Prakash.

## Referanser
Shamsher Prakash av Sirmur

**Shamsher Prakash** (født 1845, død i oktober 1898) var raja av fyrstestaten Sirmur i Punjab fra 1856 til 1898. Han var rajput og hindu. 

Shamsher Prakash arvet i 1856 tronen som mindreårig og onkelen fungerte som regent. Sirmur støttet britene militært i det indiske opprøret i 1857. Shamsher Prakash støttet også britene med tropper i den andre britisk-afghanske krig. I 1889 etablerte han avdelingen Sirmur Sappers and Miners, som sønnen *kumar* Bir Bikram Singh ledet under Tirah-ekspedisjonen.

Etter at han ble myndig foretok raja Shamsher Prakash reiser rundt om i India for å studere moderne forvaltning og han gjennomførte deretter reformer i administrasjonen av sin egen stat når det gjelder rettsvesen, skattevesen, forstvesen, offentlige arbeid, utdanning, post- og telegrafvesen. I Shamsher Prakashs regjeringstid ble tvangsarbeid avskaffet og en smeltehytte ble åpnet.

Raja Shamsher Prakash fikk i 1867 økt sin salutt fra sju til elleve skudd. Han ble utnevnt til medlem av Det lovgivende råd under visekonge og generalguvernør Robert Bulwer-Lytton. I 1876 ble han utnevnt til kommandørridder av Indias stjerneorden og ble i 1886 forfremmet til storkommandørridder.

Shamsher Prakash etterfulgte sin far Raghbir Prakash på *[[gaddi]]en* og ble selv etterfulgt av sin eldste sønn Surendra Bikram Prakash.

## Referanser
Amar Prakash av Sirmur

**Amar Prakash** (født 26. januar 1887, død 13. august 1933 i Wien) var raja og maharaja av fyrstestaten Sirmur i Punjab fra 1911 til 1933. Han var rajput og hindu. 

Amar Prakash ivaretok styret av Sirmur i tiden da hans far var syk. I 1910 giftet han seg med datteren av en tidligere statsminister i Nepal.

Etter at han selv ble innsatt som raja 26. oktober 1911 bidro han til utvikling av staten, blant annet gjennom å innføre gratis grunnskole. Han var også opptatt av å sikre vannforyningen til hovedstaden Nahan.

Amar Prakash støttet britene økonomisk og militært i første verdenskrig, da Sirmur Sappers and Miners ble sendt til Mesopotamia. Han ble i 1915 utnevnt til kommandørridder av Indias stjerneorden og ble i 1921 utnevnt til kommandørridder av Den indiske imperieordenen. Han ble også utnevnt til oberstløytnant i Den britiske hær. I 1918 fikk han herskertittelen oppgradert fra raja til maharaja og dette ble gjort arvelig. Videre fikk han, som en personlig hedersbevisning, økt salutten fra elleve til tretten skudd.

Amar Prakash etterfulgte i 1911 sin far Surendra Bikram Prakash på *[[gaddi]]en* og ble selv etterfulgt av sin eldste sønn Rajendra Prakash.

## Referanser
Rajendra Prakash av Sirmur

**Rajendra Prakash** (født 10. januar 1913, død i januar 2000) var maharaja av fyrstestaten Sirmur i Punjab fra 1933 fra 1948. Han var rajput og hindu. 

I sin tid som maharaja etablerte Rajendra Prakash en egen høyesterett for Sirmur. Han startet utviklingskontor, samvirketiltak og grunnla en videregående skole for jenter. Maharaja Rajendra Prakash var medlem av Fyrstekammeret og satt i dets faste komité.

Som sine forgjengere var maharaja Rajendra Prakash  tro mot Det britiske imperium. Han støttet britenes krigsinnsats under andre verdenskrig, både økonomisk og militært.

Rajendra Prakash etterfulgte i 1933 sin far Amar Prakash på *[[gaddi]]en*. I 1948 ble staten innlemmet i India, slik at Rajendra Prakash ble den siste herskende fyrste av fyrstestaten Sirmur. 

## Referanser
Sosialistpartiet (Sør-Korea)

**Sosialistpartiet** (hangul: , hanja: , rr: Sahoe-dang, mr: Sahoe-tang) var et politisk parti i Sør-Korea. Partiet *People's Victory 21* (국민승리21), senere Demokratisk arbeiderparti, ble etablert i forkant av Presidentvalget i Sør-Korea 1997. Dette var et forsøk på å forene den sørkoreanske venstresiden, men en gruppe som fokuserte mer på klassekampen ble misfornøyde med det nye partiets fokus på nasjonalisme. Blant annet var det nye partiets presidentkandidat, Kwon Young-ghil, sitt slagord «Stand up, Korea!» («일어나라 코리아!»). Etter valget brøt gruppen ut av partiet og etablerte Youth Progressive Party (청년진보당).

Dette partiet gikk til valg ved Parlamentsvalget i Sør-Korea 2000 i valgkretsen Guro-gu i det sørøstre Seoul, og fikk 4,1 prosent av stemmene. I august 2001 endret partiet navn til dagens, med slagordet «Mot kapitalisme, mot Koreas arbeiderparti». I april 2006 endret partiet navn til *Hope Socialist Party* (희망사회당) og igjen i oktober 2006 til *Korea Socialist Party* (한국사회당) som en følge av en lov som forbyr bruk av et partinavn de kommende fire år, når partiet ikke lenger er registrert hos valgkommusjonen.

Ved Parlamentsvalget i Sør-Korea 2008 endte partiet under sperregrensa for å få andel i kandidatene som innvelges som forholdstallsvalg og valgkommisjonen avviklet partiets registrering. I november 2008 registrerte partiet seg på nytt under dagens navn.

Partiet har stilt kandidater både til president og parlamentsvalg, men har ikke fått innvalgt noen representanter på noe nivå.

19. februar 2012 vedtok partiet å fusjonere med Det nye framskrittspartiet, som på sin side vedtok tilsvarende fusjon 27. februar 2012 med 93 prosents overvekt. En felles samlingskongress avholdes 4. mars 2012. Sosialistpartiet oppløses som eget parti ved at medlemmer og tillitsvalgte vil inngå i Det nye framskrittspartiet fra og med oppløsningen.

## Se også
*Politiske partier i Sør-Korea
*Valg i Sør-Korea

## Referanser


## Eksterne lenker
*
Maria Nysted Grønvoll

**Maria Nysted Grønvoll** (født 22. januar 1985) er en norsk langrennsløper fra Furuflaten i Lyngen. Hun debuterte i verdenscupen i langrenn den 5. mars 2008 i Drammen. Hun fikk sitt gjennombrudd først i 2012 da hun tok sølv på sprinten i NM.

## Referanser


## Eksterne lenker
*
Blake Shelton

**Blake Tollison Shelton** (født 18. juni 1976 i Pontotoc County, Oklahoma) er en amerikansk country-artist.

Han debuterte i 2001 med singelen *Austin*, som lå fem uker på Billboard Hot Country Songs-listen. Singelen var fra hans selvtitulerte debutalbum, som solgte til gullplate og ga to Topp 20 hits til. Flere av oppfølgeralbumene solgte også til gull.

Shelton var en av mentorene i første sesong av den amerikanske versjonen av The Voice.

Han er gift to ganger, sist med Miranda Lambert, som også er country-sanger.

I 2017 ble han kåret til «Verdens mest sexy mann» av magasinet People.

## Diskografi
;Studioalbum
* *Blake Shelton* (2001)
* *The Dreamer* (2003)
* *Blake Shelton's Barn & Grill* (2004)
* *Pure BS* (2007)
* *Startin' Fires* (2008)
* *Red River Blue* (2011)
* *Cheers, It's Christmas* (2012)
* *Based on a True Story...* (2013)
* *Bringing Back the Sunshine* (2014)
* *TBA* (2016)
* 
;EP-er
* *Blake Shelton: Collector's Edition* (2008)
* *Hillbilly Bone* (2010)
* *All About Tonight* (2010)

;Samlealbum
* *Blake Shelton – The Essentials* (2009)
* *Loaded: The Best of Blake Shelton* (2010)
* *Original Album Series* (2012)
**Reloaded: 20 #1 Hits* (2015)

## Referanser


## Eksterne lenker
* 
* 
* 
*
Surendra Bikram Prakash av Sirmur

**Surendra Bikram Prakash** (født 14. november 1867, død 4. juli 1911) var raja av fyrstestaten Sirmur i Punjab fra 1898 til 1911. Han var rajput og hindu. 

I sin fars regjeringstid fikk han forvaltningserfaring gjennom arbeid som magistrat og skatteoppkrever. Han tok seg også av det daglige regjeringsarbeidet i de siste årene av sin fars tid som raja.

Etter at han kom på *[[gaddi]]en* moderniserte han rettsvesenet i Sirmur og bekjempet korrupsjon. Det ble opprettet en postrute som knyttet hovedstaden Nahan til jernbanestasjonen Barara tilknyttet North Western Railway. For å hindre spredning av pest fikk han opprettet karantenestasjoner. Vannforsyningen til hovedstaden ble forbedret. Rajaen huskes også som lovgiver og i sin regjeringstid fikk han innført røykeforbud for barn. Han støttet britene økonomisk under boerkrigen. 

I 1901 ble Surendra Bikram Prakash utnevnt til kommandørridder av Indias stjerneorden. Året etter ble han gjort til medlem av Det lovgivende råd under visekongen og generalguvernøren i India.

Surendra Bikram Prakash etterfulgte sin far Shamsher Prakash på *[[gaddi]]en* og ble selv etterfulgt av sin eldste sønn Amar Prakash.

## Referanser
Victor Wanyama

**Victor Mugubi Wanyama** (født 25. juni 1991) er en kenyansk fotballspiller som spiller for den canadiske klubben Montreal Impact.

 Han kom fra Scottish Premier League-klubben Celtic FC sommeren 2013. Han er også kaptein for s landslag.

## Celtic
Da han kom til Celtic i juli 2011 på en fireårskontrakt, var han den først kenyaneren som har spilt i Scottish Premier League. Klubben hadde forsøkt å få han også et år tidligere. Han valgte draktnummer 67 til minne om Celtics seier i finalen i Serievinnercupen mot Internazionale i 1967.

Han scoret sitt første mål for Celtic 10. desember 2011, da han laget seiersmålet i 1-0 seieren over Hearts på Celtic Park, et skudd fra over 20 meter i vinkelen.

Han ble i desember 2011 kåret til månedens unge spiller i Scottish Premier League.

## Southampton
Han ble solgt fra Celtic til Southampton sommeren 2013 for en rekordstor overgangssum på 12,5 millioner pund.

## Tottenham
23. juni 2016 skrev han under en kontrakt til 30. juni 2021 med Tottenham.

## Referanser


## Eksterne lenker
*
Yarrah Boko

**Yarrah Boko** (født 2005) er en av tidenes beste norske varmblodshester. Hingsten er født i Sverige, og kan da delta i det svenske mesterskapet, som han vant i 2011. Hesten har vunnet flere andre storløp, blant annet Prix De Luxemburg i 2012 og Prix De Belgique både i 2013 og 2014.

3. juni 2014 kom meldingen om at Yarrah Bokos løpskarriere var over, etter å ha slått opp en alvorlig gaffelbåndskade. Hesten har i løpet av karrieren kjørt inn over 10 millioner kroner.

## Referanser
To brødre (2004)

***To brødre*** (orig: *Deux Frères*) er en fransk barnefilm fra 2004 regissert av Jean-Jacques Annaud. Filmen handler om to tigerunger som blir adskilt og som gjenforenes i voksen alder.

Rundt 30 Tigre ble brukt til filmen, de fleste fra franske dyreparker og fra Thailand.

## Handling
På 1920-tallet i Kambodsja, den gang en del av Fransk Indokina, møter to indokinesiske tigre, en hann og en hunn, hverandre og parrer seg. Måneder senere har paret født to tigerunge-brødre. Senere blir faren deres skutt av en jeger ved navn Aidan McRory. McRory er en skruppelløs utforsker, storvilt-jeger, forfatter og skattejeger. McRory blir senere arrestert for å ha stjålet hellige statuer fra et gammelt tempel. Tigeren blir deretter solgt til et sirkus eid av en grusom sirkus-eier ved navn Zerbino og hans kone. Han blir trent opp av Zerbino til å gjøre triks, som for eksempel å hoppe gjennom en flammende bøyle.

McRory blir snart løslatt fra fengsel av den franske administratoren, Eugene Normandin. Men han har ikke lov til å forlate landet før alle formaliteter er fullført. Likevel får McRory lov til å bo hjemme hos Eugene, og blir introdusert for Eugene's kone, Mathilda, som beundrer McRory og leser alle bøkene hans for deres unge sønn, Raoul. I mellomtiden bor tigerungene i en jungel sammen med moren deres, men begge blir snart fanget av McRory etter ordre fra en forfengelig Khmer-prins som ønsker å jakte på ville dyr.

## Rolleliste

## Referanser


## Eksterne lenker
*
Arkitekturåret 1985

**Arkitekturåret 1985** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1985.

## Bygninger
* Tasjkent fjernsynstårn i Tasjkent, Usbekistan fullføres etter 7 års bygging.
* Columbia Center (tidligere Bank of America Tower) i Seattle, Washington, USA fullføres.
* Bank of America Plaza i Dallas, Texas, USA fullføres.
* DLI 63 Building i Seoul, Sør-Korea er fullført.
* Fountain Place i Dallas, Texas, USA fullføres.
* HSBC Headquarters Building i Hongkong, Kina fullføres.
* Det første tårnet i World Financial Center in Manhattan, New York, USA er ferdig.
* New York Marriott Marquis i Manhattan, New York, USA fullføres.
*Tower 49 i Manhattan, New York, USA fullføres.
* Sender Eifel-Bärbelkreuz i Hellenthal, Tyskland er ferdig bygget.
* Tyholttårnet i Trondheim, Norge fullføres.
* Spiral i Tokyo, Japan er fullført.
* Scottish Exhibition and Conference Centre i Glasgow, Skottland fullføres.

## Hendelser
* Inman Report blir utgitt, med store konsekvenser for arkitekturen ved USAs ambassader.

## Priser
*AIA Gold Medal – William Wayne Caudill (posthumt)
*Alvar Aalto-medaljen – Tadao Ando
*Architecture Firm Award – Venturi, Rauch and Scott Brown
*Grand prix national de l'architecture – Michel Andrault og Pierre Parat
*Pritzker Prize – Hans Hollein
*RAIA Gold Medal – Richard Johnson
*RIBA Royal Gold Medal – Richard Rogers
*Twenty-five Year Award – General Motors Technical Center

## Fødsler
*

## Dødsfall
*13. november - William Pereira, amerikansk arkitekt (født  1909)
*30. september - Herbert Bayer, amerikansk kunstner og arkitekt (født  1900)
*22. november - Gudolf Blakstad, norsk arkitekt (født 1893)
NHL All-Star-kamp

**National Hockey League All-Star Game** er en treningskamp som tradisjonelt holdes i midten av den ordinære sesongen i National Hockey League (NHL), med mange av ligaens stjernespillere som spiller mot hverandre. Kampens inntekter kommer til nytte i spillernes pensjonsordning. 

### Gjeldende år
I løpet av 2010-2011 sesongen kunngjorde NHL en endring i måten lagene ble valgt. Conference vs conference (East vs West) metoden ble erstattet av et spiller draft, utført av All-Star spillerne selv, å bestemme troppene for hvert lag. Kapteinene for hvert lag nå velge spillere som er valgt ut av fansen og NHL Hockey Operations Department. Endringen i formatet var en felles innsats fra League og National Hockey League Players Association.

### Tidligere år
I tidligere år, har Eastern Conference All-Stars spilt mot Western Conference All-Stars, hvor førstelaget og startrekkene, inkludert keeperen, er blitt stemt inn av fans, mens resten av lagene har blitt valgt av NHL's Hockey Operations Department i samarbeid med NHL-lagenes managere. 

## Statistikk ledere
Liste over NHL All-Star Game rekorder

### Flest poeng

### Flest opptredener
*Gordie Howe, 23 ganger
*Ray Bourque, 19 ganger
*Wayne Gretzky, 18 ganger
*Frank Mahovlich, 15 ganger
*Paul Coffey, 15 ganger
*Mark Messier, 15 ganger
*Scott Stevens, 13 ganger
*Alex Delvecchio, 13 ganger
*Glenn Hall, 13 ganger
*Al MacInnis, ganger
*Joe Sakic, 12 ganger (valgt ut til laget 13 ganger, men var skadet i 1997)
*Terry Sawchuk, ganger
*Patrick Roy, 11 ganger
*Nicklas Lidstrom(Aktiv), 11 ganger
*Mario Lemieux, 10 ganger
*Jari Kurri, 10 ganger
*Steve Yzerman, 10 ganger
*Teemu Selanne(Aktiv), 10 ganger
*Martin Brodeur(Aktiv), 9 ganger (valgt til laget 10 ganger, men hadde en familie situasjon i 2008)
*Mats Sundin, 9 ganger

### Nordmenn
Espen Knutsen er til nå den eneste nordmannen som har spilt en All-Star-kamp, i 2002, hvor han scoret et mål, og hadde en målgivende pasning.
Columbia Center

**Columbia Center**, (tidligere **Bank of America Tower** og **Columbia Seafirst Center**) er den høyeste bygningen i Seattle, USA. 

Med 295 meter høyde var den ved innvielsen i 1985, Amerikas høyeste bygning vest for elven Mississippi. Den er nå den fjerde høyeste, og den fjortende høyeste skyskraperen i hele USA. Den består av 76 kontoretasjer over marken og syv kjelleretasjer med ulike funksjoner.

Skyskraperen hette opprinnelig Columbia Center. Da Seafirst Bank overtok bygningen ble navnet endret til Columbia Seafirst Center, og da Seafirst ble helt integrert i Bank of America fikk den tilnavnet BOAT (Bank of America Tower). I november 2005 fikk bygningen tilbake sitt opprinnelige navn.

Den 16. juni 2004 rapporterte 11/9-kommissjonen at den første planen for terrorangrepet 11. september 2001 var at ti fly skulle kapres og styres inn mot mål, blant annet i «De høyeste bygningene i statene California og Washington», det vil si henholdsvis U.S. Bank Tower og Columbia Center.

## Eksterne lenker
* Columbia Center hos structurae.de
MS «Veslegut»

**MS «Veslegut»** (LHNA)  var et verneverdig fraktefartøy. Skipet ble levert i januar 1912 fra Framnæs Mekaniske Værksted i Sandefjord som hvalfangeren «Almirante Goñi». Skipet ble bygget for rederiet Sociedad Ballenera de Magallanes. Rederiet var chilensk og eid av chilensk og engelsk kapital samt den norske hvalfangst- og polarpioneren Adolf Amandus Andresen. Andresen var den drivende kraften i rederiet i egenskap av sin kunnskap som sjømann og hvalfanger. Rederiet kjøpte flesteparten av sine skip i Norge.

I perioden 1912 til 1924 var fartsområdet i farvannene ved Sør-Shetlandsøyene og Deceptionøya, kysten av Chile og et kortere opphold i Middelhavet. Etter 1925 har skipet hatt hjemmehavn i Norge.

MS «Veslegut» var en klinket stålbåt på 173 brt.                                  
*Lengde: 36,16m
*Bredde:  5,96m 
*Dybde:   3,96m
*Motor: Catepillar 8 syl. fra 1967

Skipet var siden 1981 brønnbåt. Den var vernet som et typisk nordnorsk fraktfartøy i kystfart, som den første brønnbåten fra den moderne oppdrettsnæringen og som et eksempel på gjenbruk og ombygging av de sterkbygde hvalfangerskrogene.

Etter en fartstid på 100 år i forskjellig fart og farvann, ble skipet i 2011 kjøpt av Veslegut SA med det formål å verne skipet for framtida gjennom aktivitet og næring. I januar 2011 ble fartøyet MS Veslegut (LHNA) gitt status som «verneverdig skip» av Riksantikvaren. Skipet har sin hjemmehavn ved Eide i Gullesfjord i Kvæfjord kommune.

I mai 2019 ble Veslegut slept til Fosen for opphugging.

## Eksterne lenker
* 
* 
* www.veslegut.no
Khloé Kardashian

**Khloé Alexandra Kardashian** (født 1984) er en amerikansk modell, forretningskvinne, TV-personlighet og designer. Hun er mest kjent fra realityserien *Keeping up with the Kardashians* som gjorde henne verdenskjent i 2007.

Hun er av armensk opphav og er datteren til den avdøde advokaten Robert Kardashian og Kris Jenner. Hun har 5 søsken; Kourtney Kardashian, Kim Kardashian, Rob Kardashian, Kendall Jenner og Kylie Jenner.

I 2006 åpnet hun, Kim og Kourtney en klesbutikk kalt D-A-S-H. Merket gjorde stor suksess og har butikker i Los Angeles, New York og Miami.

3. november 2015 ga hun ut boken *Strong Looks Better Naked*, der hun deler alt fra livsstilsråd til hennes kamp mot overvekt, selvbilde og personlige problemer. I februar 2017 ga hun ut enda en bok, *Untitled Khloé Kardashian*.

I oktober 2016 lanserte hun sitt eget merke *Good American* der hun fokuserer på gode kvalitetsjeans til alle former og fasonger. I januar 2017 lanserte hun også sitt nye TV-show *Revenge Body*, et program der hun hjelper overvektige mennesker med å komme i form.

Den 27. september 2009 giftet Kardashian seg med basketballstjernen Lamar Odom. Paret var gift i 7 år før de offisielt ble skilt i desember 2016, men de var separert i flere år før skilsmissen ble gjennomført. Khloé tok ut skilsmisse første gang i 2013, men valgte å midlertidig trekke den tilbake da Lamar nesten døde etter å ha blitt funnet bevisstløs på et motellrom i Las Vegas i 2015.

12. april 2018 fikk hun og basketballspilleren Tristan Thompson en datter. Datteren deres heter True Thompson.

## Referanser

## Eksterne lenker
* 
* Khloe Kardashian Bio, Pics and News from E!
*
Go’biter

***Go'biter*** er et norsk samlealbum utgitt på Tambourine (TAM&nbsp;1002) i .

## Sporliste
***Side A:***
# «Januar» («January») (D. Paton/Ove Thue) – Ove Thue m/ Fler
# «Varm pølse boogie» («Boogie on Reggae Woman») (Stevie Wonder/G. Johansen) – Torry Enghs
# Jeg Kan Hjelpe («I Can Help»)  (Billy Swan/Trond Ingebrigtsen) – Nordre Sving
# «Pollution Rock» (Jan Rudolf Pettersen) – Nordre Sving
# «Helt alene» («Oh Yes, You're Beautiful») (Gary Glitter/Ole Jacob Jorsett) – Torry Enghs
# «Muhammed Ali (Jeg er Spiker'n)» («Black Superman») (Johnny Wakelin/Ole Jacob Jorsett) – Nordre Sving

***Side B:***
# «Tiden leger alle sår» («Where Did All the Good Times Go») (Curb/Ole Jacob Jorsett) – Dag Spantell
# «Juke Box Jive» (Bickerton/G. Johansen) – Yankee
# «Bli hos meg til dagen gryr»  («Help Me Make It Through the Night» (Kris Kristofferson/A. Finne) – Nordre Sving
# «Gi meg mitt liv igjen» («Now I'm Here»)  (Brian May/G. Johansen) – Yankee 
# «En tur rundt i byen» («Streets of London» (Ralph McTell/Finn Kalvik) – Nordre Sving
# «Du er din egen lykkesmed» («Promised Land») (Chuck Berry/G. Johansen)

## Referanser


## Eksterne lenker
*
Uri-partiet

**Yeollin Uri-partiet** (hangul: , hanja: , revidert romanisering: *Yeollin Uri-dang*, romanisering: *Yŏllin Uri-tang*, «Vårt åpne parti»), vanligvis referert til som **Uri-partiet** (, «Vårt parti»), var et liberalt og sentrumsnært politisk parti i Sør-Korea. Partiet var regjeringsparti mellom 2004 og 2007.

Partiet ble etablert av støttespillere til president Roh Moo-hyun som brøt med Millenniets demokratiske parti i 2003. Av 103 representanter for Millenniets demokratiske parti i nasjonalforsamlingen, meldte 43 overgang til det nye Uri-partiet, sammen med fem representanter fra det konservative Det store nasjonalpartiet.

Politisk var partiet for økt satsing på sosiale tjenester for folk med lave inntekter, selv om det gikk ut over veksten i landet. Overfor Nord-Korea var partiets politikk noe mer forsonende, mens en beveget seg lengre unna de tradisjonelt tette båndene landets politiske ledelse har hatt til USA og Japan.

Partiet fikk internasjonal oppmerksomhet da medlemmer fysisk blokkerte talerstolen i nasjonalforsamlingen i et mislykket forsøk på å unngå en avstemning om det skulle reises riksrettssak mot president Roh den 12. mars 2004. Hendelsen satte fokus på saken, noe Uri-partiet trolig tjente på under parlamentsvalget den 15. april 2004. Da fikk partiet majoritet i Sør-Koreas nasjonalforsamling med 152 av 299 representanter. Avstemningen om riksrett ble satt til side av Sør-Koreas konstitusjonsdomstol den 14. mai 2004.

Den 19. august 2004 måtte partileder Shin Ki-nam trekke seg etter at en etterforskning avslørte at hans far hadde arbeidet for det japanske militærpolitiet under Japans kolonisering av Korea. Etterforskningen ble igangsatt på frigjøringsdagen for den japanske okkupasjonen den 15. august 2004 av president Roh, som en del av en nasjonal kampanje for å rette søkelys mot kollaboratører under den japanske okkupasjonen. Kampanjen ble støttet av både Shin og Uri-partiet.

Partiet klarte ikke å forsvare noen av de seks setene i suppleringsvalget til nasjonalforsamlingen den 30. april 2005, og mistet dermed flertallet. Populariteten til partiet og særlig til president Roh falt. Partiet gjorde også dårlig i lokalvalgene den 31. mai 2006, selv i partiets sterkeste bastion, Daejeon.

Den 18. august 2007 fusjonerte Uri-partiet med det nyetablerte liberale partiet Det forente nye demokratiske partiet og etablerte det nye partiet Det demokratiske partiet.

## Se også
*Politiske partier i Sør-Korea
*Valg i Sør-Korea

## Referanser

*Disgraced Seoul party boss quits, *BBC News* 19. august 2004.
*Raking over S. Korea's colonial past, *BBC News* 19. august 2004.
*Police Raid Uri Party's Office , The Korea Times, 16. januar 2006.
Håkon Mosby

**Håkon Mosby** (1903–1989) var en norsk meteorolog og oseanograf.

Etter examen artium i hjembyen 1922 var han assistenten til Fridtjof Nansen ved Universitetet i Oslo 1923-27. I tiden 1927-47 var han amanuensis ved Bergens Museum, først ved avdeling B (teoretisk meteorologi) og analyserte stråledata fra Harald Ulrik Sverdrup med en gang, samt deltok på den første Norvegia-ekspedisjonen til Bouvetøya. Det ble en cand.real. 1930 og dr.philos. 1934 på avhandlingen *The Waters of the Atlantic Antarctic Ocean*. I 1939 ble han amanuensis ved avdeling A (oseanografi).Ved det nyåpnede Universitetet i Bergen ble han i 1948 professor i fysisk oseanografi etter Bjørn Helland-Hansen og var så til 1973. Han var rektor 1966-71.

## Priser og utmerkelser
* President i Internasjonal assosiasjon for fysisk oseanografi 1954–60
* Formann for NATO Subcommittee on Oceanographic Research 1960–65
* Da Universitetet i Bergen i 1980 fikk nytt havforskingsfartøy til erstatning for «Helland-Hansen», som forliste i Norskehavet i 1976, ble det døpt FF «Håkon Mosby». 
* Mosby var medlem av Det Norske Videnskaps-Akademi (1948) og de finske og svenske vitskapsakademiene. Han ble utnevnt til kommandør av St. Olavs Orden i 1971 og æresdoktor ved Newcastle University samme år.
* Mottom Framkomiteens Nansenbelønning i 1970

* Mosbybreen i Antarktis og Mosbytoppen på Bouvetøya er begge oppkalt etter Håkon Mosby.

## Referanser